روسیه جمهوررئیسی ولادیمیر پوتین, کیله جک ییلده مسکو بیلن انقره نینگ یوروآسیا ده خوفسیزلیک و برقرارلیک نینگ کوچه یتیریلیشی بوییچه ثمره لی همکارلیگی نینگ دوام ایته دیگن لیگی گه ایشانگن لیگی نی معلم قیلدی.
روسیه جمهوررئیسلیگی تامانیدن بیریلگن بیانات گه کوره, پوتین, ایردوغان گه ینگی ییل مناسبتی بیلن تبریکیه پیامی یوباردی.
پیامیده, روسیه بیلن تورکیه اورته سیده گی مناسبت لر بوییچه خرسند ایکن لیگی نی معلوم قیلگن پوتین, ساغلیق جهتی دن قیین دور گه قره مسدن یخشی بیر سیاسی دیالوگ نینگ دوام ایتیاتگن لیگی, انرژی ساحه سیده مهم اورتاق پروژه لرنینگ عملگه آشیریلگن لیگی, تجارت, اقتصاد, تخنیک, نظامی و باشقه ساحه لرده اوز ارا همکارلیک نینگ یوقاری سویه ده ایکن لیگی نی بیلدیردی.
پوتین اوشبو پیامیده, "کیله جک ییلده مسکو بیلن انقره نینگ یوروآسیا ده خوفسیزلیک و برقرارلیک نینگ کوچه یتیریلیشی بوییچه ثمره لی همکارلیگی نینگ, ایککی تامانلمه, منطقه و خلق ارا مقیاسده گی موضوع لر توغریسیده, روس و تورک خلقی نینگ منفعت لری گه اویغون بیر شکلده  دوام ایته دیگن لیگی گه ایشانه من" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
